title: Vykonávacie nariadenie Komisie (EÚ) 2019/302 z 20. februára 2019, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
                  22.2.2019

                  SK

                  Úradný vestník Európskej únie

                  L 51/3

         VYKONÁVACIE NARIADENIE KOMISIE (EÚ) 2019/302
         z 20. februára 2019,
         ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
         keďže:

                     (1)

                     Nariadením Komisie (ES) č. 1484/95 (3) sa stanovili pravidlá uplatňovania systému dodatkových dovozných ciel a reprezentatívne ceny v sektoroch hydinového mäsa a vajec a pre vaječný albumín.

                     (2)

                     Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

                     (3)

                     Nariadenie (ES) č. 1484/95 by sa preto malo zodpovedajúcim spôsobom zmeniť.

                     (4)

                     Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

               PRIJALA TOTO NARIADENIE:

            Článok 1
            Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. februára 2019

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 150, 20.5.2014, s. 1.

            (3)  Nariadenie Komisie (ES) č. 1484/95 z 28. júna 1995, stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

            PRÍLOHA

                     „PRÍLOHA I

                                 Číselný znak KN

                                 Opis tovaru

                                 Reprezentatívna cena
                                 (v EUR/100 kg)

                                 Zábezpeka podľa článku 3
                                 (v EUR/100 kg)

                                 Pôvod (1)

                                 0207 12 90

                                 Mrazené trupy z hydiny druhu Gallus domesticus, známe ako „kurčatá 65 %“

                                 121,0

                                 0

                                 AR

                                 0207 14 10

                                 Mrazené vykostené kusy z hydiny druhu Gallus domesticus

                                 242,1

                                 17

                                 AR

                                 215,0

                                 26

                                 BR

                                 311,4

                                 0

                                 CL

                                 239,2

                                 18

                                 TH

                                 0207 27 10

                                 Mrazené vykostené morčacie kusy

                                 342,1

                                 0

                                 BR

                                 354,5

                                 0

                                 CL

                                 1602 32 11

                                 Nevarené prípravky z hydiny druhu Gallus domesticus

                                 264,4

                                 7

                                 BR

               “

               (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).


title: Vykonávacie nariadenie Komisie (EÚ) 2019/336 z 27. februára 2019, ktorým sa mení nariadenie (EÚ) č. 1141/2010 a vykonávacie nariadenie (EÚ) č. 686/2012, pokiaľ ide o spravodajský členský štát pre hodnotenie 1-metylcyklopropénu, famoxadónu, mankozebu, metiokarbu, metoxyfenozidu, pirimikarbu, pirimifos-metylu a tiaklopridu (Text s významom pre EHP)

text:
                  28.2.2019

                  SK

                  Úradný vestník Európskej únie

                  L 60/8

         VYKONÁVACIE NARIADENIE KOMISIE (EÚ) 2019/336
         z 27. februára 2019,
         ktorým sa mení nariadenie (EÚ) č. 1141/2010 a vykonávacie nariadenie (EÚ) č. 686/2012, pokiaľ ide o spravodajský členský štát pre hodnotenie 1-metylcyklopropénu, famoxadónu, mankozebu, metiokarbu, metoxyfenozidu, pirimikarbu, pirimifos-metylu a tiaklopridu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 19,
         keďže:

                     (1)

                     Vykonávacím nariadením Komisie (EÚ) č. 686/2012 (2) a nariadením Komisie (EÚ) č. 1141/2010 (3) bolo Spojené kráľovstvo určené za spravodajský členský štát pre hodnotenie určitých účinných látok obsiahnutých v prípravkoch na ochranu rastlín.

                     (2)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii. Zmluvy sa prestanú vzťahovať na Spojené kráľovstvo odo dňa nadobudnutia platnosti dohody o vystúpení alebo v prípade, ak sa tak nestane, dva roky po uvedenom oznámení, t. j. 30. marca 2019, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty.

                     (3)

                     Návrh dohody o vystúpení, ktorý bol dohodnutý medzi vyjednávačmi a schválený Európskou radou (článok 50 Zmluvy o Európskej únii), obsahuje postupy, ktoré umožnia uplatňovanie ustanovení právnych predpisov Únie na Spojené kráľovstvo a v Spojenom kráľovstve počas prechodného obdobia po dátume, keď sa zmluvy prestanú uplatňovať na Spojené kráľovstvo a v Spojenom kráľovstve. Ak uvedená dohoda nadobudne platnosť, právne predpisy Únie týkajúce sa prípravkov na ochranu rastlín sa budú uplatňovať na Spojené kráľovstvo a v Spojenom kráľovstve počas prechodného obdobia v súlade s uvedenou dohodou a prestanú sa uplatňovať na konci uvedeného obdobia. Aj v prípade, že EÚ a Spojené kráľovstvo ratifikujú dohodu o vystúpení, Spojené kráľovstvo počas prechodného obdobia nemá konať ako vedúci orgán v prípade hodnotení rizík, skúšok, schválení alebo autorizácií na úrovni Únie alebo na úrovni členských štátov konajúcich spoločne, ako sa uvádza okrem iného v nariadení (ES) č. 1107/2009.

                     (4)

                     Preto je potrebné prideliť hodnotenie účinných látok, v prípade ktorých je spravodajským štátom Spojené kráľovstvo a v súvislosti s ktorými sa rozhodnutie o obnovení ich schválenia neočakáva do 30. marca 2019, iným členským štátom. Týka sa to týchto účinných látok: 1-metylcyklopropén, famoxadón, mankozeb, metiokarb, metoxyfenozid, pirimikarb, pirimifos-metyl a tiakloprid.

                     (5)

                     Pri uvedenom prideľovaní by sa mala zabezpečiť vyváženosť, pokiaľ ide o rozdelenie povinností a práce medzi členské štáty.

                     (6)

                     Keďže hodnotenia príslušných účinných látok sú v pokročilom štádiu a práca, ktorá sa má vykonať, by už nemala byť rozsiahla, pri uvedenom hodnotení by sa nemal prideliť spoluspravodajský členský štát.

                     (7)

                     Vykonávacie nariadenie (EÚ) č. 686/2012 a nariadenie (EÚ) č. 1141/2010 by sa preto mali zodpovedajúcim spôsobom zmeniť.

                     (8)

                     Toto nariadenie by sa malo uplatňovať od 30. marca 2019. V prípade, že sa však dvojročná lehota uvedená v článku 50 ods. 3 Zmluvy o Európskej únii predĺži, toto nariadenie by sa malo uplatňovať odo dňa nasledujúceho po dni, ktorým sa právne predpisy týkajúce sa prípravkov na ochranu rastlín prestanú uplatňovať na Spojené kráľovstvo a v Spojenom kráľovstve, keďže v súlade s článkom 4 ods. 3 nariadenia Rady (EHS, Euratom) č. 1182/71 (4) k ukončeniu uplatňovania aktov stanovenému k určitému dátumu dochádza uplynutím poslednej hodiny dňa zodpovedajúceho tomuto dátumu.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Vykonávacie nariadenie (EÚ) č. 686/2012 sa mení v súlade s prílohou I k tomuto nariadeniu.

            Článok 2
            Nariadenie (EÚ) č. 1141/2010 sa mení v súlade s prílohou II k tomuto nariadeniu.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 30. marca 2019.
            Ak však bolo prijaté rozhodnutie o predĺžení dvojročnej lehoty uvedenej v článku 50 ods. 3 Zmluvy o Európskej únii, toto nariadenie sa uplatňuje sa odo dňa nasledujúceho po dni, ktorým sa právne predpisy týkajúce sa prípravkov na ochranu rastlín prestanú uplatňovať na Spojené kráľovstvo a v Spojenom kráľovstve.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 686/2012 z 26. júla 2012, ktorým sa členským štátom na účely postupu obnovenia prideľuje hodnotenie účinných látok, ktorých povolenie skončí najneskôr 31. decembra 2018 (Ú. v. EÚ L 200, 27.7.2012, s. 5).

            (3)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).

            (4)  Nariadenie Rady (EHS, Euratom) č. 1182/71 z 3. júna 1971, ktorým sa stanovujú pravidlá pre lehoty, dátumy a termíny (Ú. v. ES L 124, 8.6.1971, s. 1).

            PRÍLOHA I
            Časť A prílohy k vykonávaciemu nariadeniu (EÚ) č. 686/2012 sa mení takto:

                        a)

                        Zápis týkajúci sa 1-metylcyklopropénu sa nahrádza takto:

                                    Účinná látka

                                    Spravodajský členský štát

                                    Spoluspravodajský členský štát

                                    „1-metylcyklopropén

                                    NL“

                        b)

                        Zápis týkajúci sa mankozebu sa nahrádza takto:

                                    Účinná látka

                                    Spravodajský členský štát

                                    Spoluspravodajský členský štát

                                    „mankozeb

                                    EL“

                        c)

                        Zápis týkajúci sa metiokarbu sa nahrádza takto:

                                    Účinná látka

                                    Spravodajský členský štát

                                    Spoluspravodajský členský štát

                                    „metiokarb

                                    DE“

                        d)

                        Zápis týkajúci sa metoxyfenozidu sa nahrádza takto:

                                    Účinná látka

                                    Spravodajský členský štát

                                    Spoluspravodajský členský štát

                                    „metoxyfenozid

                                    SK“

                        e)

                        Zápis týkajúci sa pirimikarbu sa nahrádza takto:

                                    Účinná látka

                                    Spravodajský členský štát

                                    Spoluspravodajský členský štát

                                    „pirimikarb

                                    SE“

                        f)

                        Zápis týkajúci sa pirimifos-metylu sa nahrádza takto:

                                    Účinná látka

                                    Spravodajský členský štát

                                    Spoluspravodajský členský štát

                                    „pirimifos-metyl

                                    FR“

                        g)

                        Zápis týkajúci sa tiaklopridu sa nahrádza takto:

                                    Účinná látka

                                    Spravodajský členský štát

                                    Spoluspravodajský členský štát

                                    „tiakloprid

                                    DE“

            PRÍLOHA II
            V prílohe I k nariadeniu (EÚ) č. 1141/2010 sa zápis týkajúci sa famoxadónu nahrádza takto:

                           Stĺpec A

                           Stĺpec B

                           Stĺpec C

                           Stĺpec D

                           „famoxadón

                           2012

                           FI

                           31. august 2012“


title: Vykonávacie nariadenie Komisie (EÚ) 2019/337 z 27. februára 2019, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka mefentriflukonazol a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  28.2.2019

                  SK

                  Úradný vestník Európskej únie

                  L 60/12

         VYKONÁVACIE NARIADENIE KOMISIE (EÚ) 2019/337
         z 27. februára 2019,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka mefentriflukonazol a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2,
         keďže:

                     (1)

                     V súlade s článkom 7 ods. 1 nariadenia (ES) č. 1107/2009 bola Spojenému kráľovstvu 29. februára 2016 doručená od spoločnosti BASF Agro B.V. žiadosť o schválenie účinnej látky mefentriflukonazol.

                     (2)

                     V súlade s článkom 9 ods. 3 nariadenia (ES) č. 1107/2009 informovalo Spojené kráľovstvo ako spravodajský členský štát 30. marca 2016 žiadateľa, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti žiadosti.

                     (3)

                     Spravodajský členský štát predložil 25. apríla 2017 Komisii návrh hodnotiacej správy, ktorého kópiu zaslal úradu s hodnotením toho, či možno očakávať, že daná účinná látka spĺňa kritériá schválenia stanovené v článku 4 nariadenia (ES) č. 1107/2009.

                     (4)

                     Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a úradu poskytol doplňujúce informácie. Spravodajský členský štát predložil 1. februára 2018 úradu hodnotenie doplňujúcich informácií vo forme aktualizovaného návrhu hodnotiacej správy.

                     (5)

                     Úrad predložil 5. júla 2018 žiadateľovi, členským štátom a Komisii svoje závery (2) o tom, či možno očakávať, že účinná látka mefentriflukonazol spĺňa kritériá schválenia stanovené v článku 4 nariadenia (ES) č. 1107/2009. Úrad svoje závery sprístupnil verejnosti.

                     (6)

                     Pokiaľ ide o nové kritériá na identifikáciu vlastností narúšajúcich endokrinný systém zavedené nariadením Komisie (EÚ) 2018/605 (3), ktoré nadobudlo účinnosť 10. novembra 2018, a spoločným usmerňovacím dokumentom na identifikáciu látok s vlastnosťami narúšajúcimi endokrinný systém (4), úrad vyvodzuje záver, že je nepravdepodobné, že mefentriflukonazol je endokrinný disruptor, pokiaľ ide o estrogénne, androgénne, tyreogénne a steroidogénne účinky. Z dostupných dôkazov a usmernenia na identifikáciu endokrinných disruptorov vyplýva, že je nepravdepodobné, že mefentriflukonazol je pre ryby endokrinným disruptorom vzhľadom na to, že testovacie modality boli primerane zohľadnené. Komisia sa preto domnieva, že mefentriflukonazol nemožno považovať za látku s vlastnosťami narúšajúcimi endokrinný systém.

                     (7)

                     Komisia predložila 12. decembra 2018 Stálemu výboru pre rastliny, zvieratá, potraviny a krmivá revíznu správu o mefentriflukonazole a 25. januára 2019 návrh nariadenia, ktorým sa mefentriflukonazol schvaľuje.

                     (8)

                     Žiadateľ mal možnosť predložiť pripomienky k revíznej správe.

                     (9)

                     Pokiaľ ide o jedno alebo viaceré reprezentatívne použitia aspoň jedného prípravku na ochranu rastlín, ktorý obsahuje danú účinnú látku, a najmä použitia, ktoré sa preskúmali a podrobne opísali v revíznej správe, dospelo sa k záveru, že kritériá schválenia uvedené v článku 4 nariadenia (ES) č. 1107/2009 sú splnené.

                     (10)

                     Preto je vhodné mefentriflukonazol schváliť.

                     (11)

                     V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Je najmä vhodné požadovať ďalšie potvrdzujúce informácie.

                     (12)

                     V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (5) mala zodpovedajúcim spôsobom zmeniť.

                     (13)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Schválenie účinnej látky
            Účinná látka mefentriflukonazol špecifikovaná v prílohe I sa schvaľuje za podmienok stanovených v uvedenej prílohe.

            Článok 2
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  EFSA (Európsky úrad pre bezpečnosť potravín), 2018. Conclusion on the peer review of the pesticide risk assessment of the active substance BAS 750 F (mefentrifluconazole). [Záver z partnerského preskúmania účinnej látky BAS 750 F (mefentriflukonazol) z hľadiska posúdenia rizika pesticídov]. Vestník EFSA (EFSA Journal) (2018) 16(7):5379, 32 s, https://doi.org/10.2903/j.efsa.2018.5379.

            (3)  Nariadenie Komisie (EÚ) 2018/605 z 19. apríla 2018, ktorým sa mení príloha II k nariadeniu (ES) č. 1107/2009 stanovením vedeckých kritérií určovania vlastností narúšajúcich endokrinný systém (Ú. v. EÚ L 101, 20.4.2018, s. 33).

            (4)  ECHA (Európska chemická agentúra) a EFSA (Európsky úrad pre bezpečnosť potravín) s technickou podporou Spoločného výskumného centra (JRC), Andersson N, Arena M, Auteri D, Barmaz S, Grignard E, Kienzler A, Lepper P, Lostia AM, Munn S, Parra Morte JM, Pellizzato F, Tarazona J, Terron A a Van der Linden S, 2018. Guidance for the identification of endocrine disruptors in the context of Regulations (EU) No 528/2012 and (EC) No 1107/2009 [Usmernenie na identifikáciu endokrinných disruptorov v kontexte nariadení (EÚ) č. 528/2012 a (ES) č. 1107/2009]. Vestník EFSA (EFSA Journal) (2018) 16(6):5311, 135 s, https://doi.org/10.2903/j.efsa.2018.5311. ECHA-18-G-01-EN.

            (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            PRÍLOHA I

                        Všeobecný názov,
                        identifikačné čísla

                        Názov IUPAC

                        Čistota (1)

                        Dátum schválenia

                        Koniec platnosti schválenia

                        Osobitné ustanovenia

                        mefentriflukonazol
                        CAS č.: 1417782-03-6
                        CIPAC č.: nepriradené

                        (2RS)-2-[4-(4-chlórfenoxy)-2-(trifluórmetyl)fenyl]-1-(1H-1,2,4-triazol-1-yl)propán-2-ol

                        ≥ 970 g/kg
                        Množstvo N,N-dimetylformamidu ako nečistoty nesmie prekročiť 0,5 g/kg v technickom materiáli.
                        Množstvo toluénu ako nečistoty nesmie prekročiť 1 g/kg v technickom materiáli.
                        Množstvo 1,2,4-(1H)-triazolu ako nečistoty nesmie prekročiť 1 g/kg v technickom materiáli.

                        20. marca 2019

                        20. marca 2029

                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o mefentriflukonazole, a najmä jej dodatky I a II.
                        Pri tomto celkovom hodnotení musia členské štáty venovať osobitnú pozornosť:

                                    —

                                    ochrane operátorov a zabezpečiť, aby v podmienkach používania bolo uvedené používanie primeraných osobných ochranných prostriedkov;

                                    —

                                    ochrane vodných organizmov.

                              V podmienkach používania sa musia podľa potreby uviesť opatrenia na zmiernenie rizika, ako napr. nárazníkové zóny a/alebo vegetatívne pásy.
                        Žiadateľ musí predložiť Komisii, členským štátom a úradu potvrdzujúce informácie, pokiaľ ide o:

                                    1.

                                    technickú špecifikáciu vyrobenej účinnej látky (na základe výroby v komerčnom rozsahu) a súlad toxických šarží s potvrdenou technickou špecifikáciou;

                                    2.

                                    vplyv procesov úpravy vody na charakter rezíduí prítomných v povrchových a podzemných vodách pri získavaní pitnej vody z povrchových a podzemných vôd.

                              Žiadateľ poskytne informácie podľa bodu 1 do 20. marca 2020 a informácie podľa bodu 2 do dvoch rokov odo dňa, keď Komisia uverejní usmerňujúci dokument o hodnotení vplyvu procesov úpravy vody na charakter rezíduí prítomných v povrchových a podzemných vodách.

               (1)  Ďalšie podrobnosti o identite a špecifikácii účinnej látky sú uvedené v revíznej správe.

            PRÍLOHA II
            V časti B prílohy k vykonávaciemu nariadeniu (EÚ) č. 540/2011 sa dopĺňa táto položka:

                           Všeobecný názov,
                           identifikačné čísla

                           Názov IUPAC

                           Čistota (1)

                           Dátum schválenia

                           Koniec platnosti schválenia

                           Osobitné ustanovenia

                           „132

                           mefentriflukonazol
                           CAS č.: 1417782-03-6
                           CIPAC č.: nepriradené

                           (2RS)-2-[4-(4-chlórfenoxy)-2-(trifluórmetyl)fenyl]-1-(1H-1,2,4-triazol-1-yl)propán-2-ol

                           ≥ 970 g/kg
                           Množstvo N,N-dimetylformamidu ako nečistoty nesmie prekročiť 0,5 g/kg v technickom materiáli.
                           Množstvo toluénu ako nečistoty nesmie prekročiť 1 g/kg v technickom materiáli.
                           Množstvo 1,2,4-(1H)-triazolu ako nečistoty nesmie prekročiť 1 g/kg v technickom materiáli.

                           20. marca 2019

                           20. marca 2029

                           Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o mefentriflukonazole, a najmä jej dodatky I a II.
                           Pri tomto celkovom hodnotení musia členské štáty venovať osobitnú pozornosť:

                                       —

                                       ochrane operátorov a zabezpečiť, aby v podmienkach používania bolo uvedené používanie primeraných osobných ochranných prostriedkov;

                                       —

                                       ochrane vodných organizmov.

                                 V podmienkach používania sa musia podľa potreby uviesť opatrenia na zmiernenie rizika, ako napr. nárazníkové zóny a/alebo vegetatívne pásy.
                           Žiadateľ musí predložiť Komisii, členským štátom a úradu potvrdzujúce informácie, pokiaľ ide o:

                                       1.

                                       technickú špecifikáciu vyrobenej účinnej látky (na základe výroby v komerčnom rozsahu) a súlad toxických šarží s potvrdenou technickou špecifikáciou;

                                       2.

                                       vplyv procesov úpravy vody na charakter rezíduí prítomných v povrchových a podzemných vodách pri získavaní pitnej vody z povrchových a podzemných vôd.

                                 Žiadateľ poskytne informácie podľa bodu 1 do 20. marca 2020 a informácie podľa bodu 2 do dvoch rokov odo dňa, keď Komisia uverejní usmerňujúci dokument o hodnotení vplyvu procesov úpravy vody na charakter rezíduí prítomných v povrchových a podzemných vodách.“

               (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) 2019/370 zo 7. marca 2019, ktorým sa mení nariadenie (ES) č. 1635/2006, ktorým sa ustanovujú pravidlá uplatňovania nariadenia Rady (EHS) č. 737/90, z dôvodu vystúpenia Spojeného kráľovstva Veľkej Británie a Severného Írska z Únie (Text s významom pre EHP)

text:
                  8.3.2019

                  SK

                  Úradný vestník Európskej únie

                  L 68/1

         VYKONÁVACIE NARIADENIE KOMISIE (EÚ) 2019/370
         zo 7. marca 2019,
         ktorým sa mení nariadenie (ES) č. 1635/2006, ktorým sa ustanovujú pravidlá uplatňovania nariadenia Rady (EHS) č. 737/90, z dôvodu vystúpenia Spojeného kráľovstva Veľkej Británie a Severného Írska z Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 733/2008 z 15. júla 2008 o podmienkach, ktorými sa riadi dovoz poľnohospodárskych výrobkov pochádzajúcich z tretích krajín po havárii v jadrovej elektrárni v Černobyle (1), a najmä na jeho článok 4,
         keďže:

                     (1)

                     Spojené kráľovstvo Veľkej Británie a Severného Írska („Spojené kráľovstvo“) 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii. Zmluvy sa na Spojené kráľovstvo prestanú uplatňovať odo dňa nadobudnutia platnosti dohody o vystúpení, alebo ak dohoda nenadobudne platnosť, po dvoch rokoch od uvedeného oznámenia, t. j. od 30. marca 2019, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty. Spojené kráľovstvo sa následne stane treťou krajinou.

                     (2)

                     V nariadení Komisie (ES) č. 1635/2006 (2) sa stanovujú podrobné pravidlá uplatňovania nariadenia Rady (EHS) č. 737/90 (3) o podmienkach upravujúcich dovoz poľnohospodárskych výrobkov pochádzajúcich z tretích krajín po havárii v jadrovej elektrárni v Černobyle.

                     (3)

                     Keďže nariadenie (EHS) č. 737/90 bolo niekoľkokrát zmenené, bolo zrušené nariadením (ES) č. 733/2008.

                     (4)

                     V nariadení (ES) č. 733/2008 sa stanovujú maximálne povolené hodnoty (prípustné úrovne) rádioaktivity v určitých poľnohospodárskych výrobkoch pochádzajúcich z tretích krajín. Takisto sa v ňom stanovuje, že členské štáty sú povinné vykonávať kontroly takýchto poľnohospodárskych výrobkov s cieľom zabezpečiť ich súlad s úrovňami rádioaktivity stanovenými v uvedenom nariadení pred tým, ako sa výrobok prepustí do voľného obehu.

                     (5)

                     V nariadení (ES) č. 1635/2006 sa od členských štátov vyžaduje, aby zabezpečili, že príslušné orgány tretích krajín postihnutých haváriou v Černobyle vydajú vývozné certifikáty potvrdzujúce, že výrobky, ktoré sprevádzajú, spĺňajú maximálne povolené hodnoty stanovené v nariadení (ES) č. 733/2008. Konkrétne dotknuté tretie krajiny sú uvedené v prílohe II k nariadeniu (ES) č. 1635/2006.

                     (6)

                     Spad rádioaktívneho cézia pochádzajúceho z havárie v jadrovej elektrárni v Černobyle, ku ktorej došlo 26. apríla 1986, postihol veľký počet tretích krajín. Tento spad postihol niektoré oblasti Spojeného kráľovstva. Keďže cézium-137 má polčas rozpadu približne 30 rokov, kontaminácia sa znižuje pomaly.

                     (7)

                     Určité poľnohospodárske výrobky pochádzajúce zo Spojeného kráľovstva, ktoré boli postihnuté haváriou v Černobyle, by mohli stále vykazovať kontamináciu rádioaktívnym céziom.

                     (8)

                     Hneď ako sa právo Únie prestane uplatňovať na Spojené kráľovstvo a v Spojenom kráľovstve, poľnohospodárske výrobky pochádzajúce zo Spojeného kráľovstva sa budú musieť kontrolovať z hľadiska rádioaktívnej kontaminácie skôr, ako budú môcť vstúpiť do Únie.

                     (9)

                     Príloha II k nariadeniu (ES) č. 1635/2006 by sa preto mala zmeniť tak, aby zahŕňala Spojené kráľovstvo.

                     (10)

                     Vzhľadom na naliehavosť situácie vyplývajúcej z okolností odchodu Spojeného kráľovstva z Európskej únie je potrebné zabezpečiť včasné vykonanie opatrení stanovených v tomto nariadení. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie.

                     (11)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            V prílohe II k nariadeniu (ES) č. 1635/2006 sa dopĺňa táto položka:

               „Spojené kráľovstvo Veľkej Británie a Severného Írska“.

            Článok 2
            Nadobudnutie účinnosti a obdobie uplatňovania
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa odo dňa nasledujúceho po dni, ktorým sa právo Únie prestane uplatňovať na Spojené kráľovstvo a v Spojenom kráľovstve podľa článku 50 ods. 3 Zmluvy o Európskej únii.
            Toto nariadenie sa však neuplatňuje v ktoromkoľvek z týchto prípadov:

                        a)

                        do uvedeného dátumu nadobudne platnosť dohoda o vystúpení uzavretá so Spojeným kráľovstvom v súlade s článkom 50 ods. 2 Zmluvy o Európskej únii;

                        b)

                        bolo prijaté rozhodnutie predĺžiť dvojročnú lehotu uvedenú v článku 50 ods. 3 Zmluvy o Európskej únii.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. marca 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 201, 30.7.2008, s. 1.

            (2)  Nariadenie Komisie (ES) č. 1635/2006 zo 6. novembra 2006, ktorým sa ustanovujú pravidlá uplatňovania nariadenia Rady (EHS) č. 737/90 o podmienkach, ktorými sa riadi dovoz poľnohospodárskych výrobkov pochádzajúcich z tretích krajín po havárii v jadrovej elektrárni v Černobyle (Ú. v. EÚ L 306, 7.11.2006, s. 3).

            (3)  Nariadenie Rady (EHS) č. 737/90 z 22. marca 1990 o podmienkach, ktorými sa riadi dovoz poľnohospodárskych výrobkov pochádzajúcich z tretích krajín po havárii v jadrovej elektrárni v Černobyle (Ú. v. ES L 82, 29.3.1990, s. 1).


title: Vykonávacie nariadenie Komisie (EÚ) 2019/506 z 26. marca 2019, ktorým sa podľa nariadenia Európskeho parlamentu a Rady (EÚ) 2015/2283 povoľuje umiestnenie D-ribózy na trh ako novej potraviny a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
                  27.3.2019

                  SK

                  Úradný vestník Európskej únie

                  L 85/11

         VYKONÁVACIE NARIADENIE KOMISIE (EÚ) 2019/506
         z 26. marca 2019,
         ktorým sa podľa nariadenia Európskeho parlamentu a Rady (EÚ) 2015/2283 povoľuje umiestnenie D-ribózy na trh ako novej potraviny a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v rámci Únie možno umiestňovať iba nové potraviny, ktoré sú povolené a zaradené do únijného zoznamu.

                     (2)

                     Podľa článku 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Podľa článku 12 nariadenia (EÚ) 2015/2283 má o povolení a umiestnení novej potraviny na trh Únie a aktualizácii únijného zoznamu rozhodnúť Komisia.

                     (4)

                     Spoločnosť Bioenergy Life Science, Inc. (ďalej len „žiadateľ“) predložila 17. marca 2008 príslušnému orgánu Spojeného kráľovstva žiadosť o umiestnenie D-ribózy na trh Únie ako novej zložky potravín v zmysle článku 1 ods. 2 písm. d) nariadenia (ES) Európskeho parlamentu a Rady (ES) č. 258/97 (3). Žiadosť sa týka použitia novej potraviny v rôznych potravinách vrátane potravín na osobitné lekárske účely a v celkovej náhrade stravy na účely regulácie hmotnosti a vo výživových doplnkoch, pričom cieľovou populáciou sú dospelí a dospievajúci vo veku nad 14 rokov.

                     (5)

                     Príslušný orgán Spojeného kráľovstva požiadal o ďalšie informácie s cieľom objasniť neistoty vyplývajúce zo štúdie reprodukčnej toxicity. Žiadateľ v novembri 2013 predložil príslušnému orgánu Spojeného kráľovstva revidovaný spis.

                     (6)

                     Podľa článku 35 ods. 1 nariadenia (EÚ) 2015/2283 sa akákoľvek žiadosť o umiestnenie novej potraviny na trh v rámci Únie predložená členskému štátu v súlade s článkom 4 nariadenia (ES) č. 258/97, v súvislosti s ktorou nebolo prijaté konečné rozhodnutie pred 1. januárom 2018, považuje za žiadosť predloženú podľa nariadenia (EÚ) 2015/2283.

                     (7)

                     Žiadosť o umiestnenie D-ribózy ako novej potraviny na trh Únie bola predložená členskému štátu v súlade s článkom 4 nariadenia (ES) č. 258/97, pričom spĺňa aj požiadavky stanovené v nariadení (EÚ) 2015/2283.

                     (8)

                     Príslušný orgán Spojeného kráľovstva vydal 23. februára 2016 svoju správu o prvotnom posudku. V uvedenej správe dospel k záveru, že D-ribóza spĺňa kritériá pre nové zložky potravín stanovené v článku 3 ods. 1 nariadenia (ES) č. 258/97.

                     (9)

                     Dňa 17. mája 2016 postúpila Komisia správu o prvotnom posudku ostatným členským štátom. Niektoré členské štáty vzniesli odôvodnené námietky v rámci 60-dňovej lehoty stanovenej v článku 6 ods. 4 prvom pododseku nariadenia (ES) č. 258/97, pokiaľ ide o nedostatok údajov o voľnej D-ribóze, ktorá sa má konzumovať ako súčasť bežnej stravy, nedostatok dlhodobých štúdií analyzujúcich účinok vysokých dávok D-ribózy a nízke rozpätie expozície v prípade batoliat.

                     (10)

                     Vzhľadom na námietky ostatných členských štátov Komisia 19. mája 2017 konzultovala s Európskym úradom pre bezpečnosť potravín (ďalej len „úrad“) a požiadala ho o ďalšie posúdenie D-ribózy ako novej zložky potravín v súlade s nariadením (ES) č. 258/97.

                     (11)

                     Žiadateľ v následnej žiadosti predloženej 2. marca 2018 požiadal Komisiu o ochranu údajov, ktoré sú predmetom priemyselného vlastníctva, pokiaľ ide o niekoľko štúdií predložených na podporu žiadosti, konkrétne o štúdiu orálnej embryotoxicity/teratogenity s D-ribózou v prípade potkanov (4) a štúdiu subchronickej (13-týždňovej) orálnej toxicity s D-ribózou v prípade potkanov (5).

                     (12)

                     Úrad prijal 18. apríla 2018„Vedecké stanovisko k bezpečnosti D-ribózy ako novej potraviny“. (6) Toto stanovisko je v súlade s požiadavkami článku 11 nariadenia (EÚ) 2015/2283.

                     (13)

                     V stanovisku úrad nepotvrdil, že D-ribóza je pri zamýšľaných použitiach a v množstvách použitia navrhovaných žiadateľom bezpečná, pretože príjem by prekročil množstvo 36 mg/kg telesnej hmotnosti na deň, ktoré sa považuje za bezpečné. Úrad konštatoval, že údaje zo štúdie orálnej embryotoxicity/teratogenity s D-ribózou v prípade potkanov a štúdie subchronickej (13-týždňovej) orálnej toxicity s D-ribózou v prípade potkanov slúžili ako základ na posúdenie bezpečnosti D-ribózy. Úrad preto konštatoval, že bez údajov zo štúdie orálnej embryotoxicity/teratogenity s D-ribózou v prípade potkanov a štúdie subchronickej (13-týždňovej) orálnej toxicity s D-ribózou v prípade potkanov nemohla dospieť k záverom o bezpečnosti D-ribózy.

                     (14)

                     Vzhľadom na stanovisko úradu žiadateľ 22. augusta 2018 zmenil svoju žiadosť tak, že odstránil niektoré navrhované kategórie potravín zahrnuté v pôvodnej žiadosti a znížil najvyššie prípustné množstvá zostávajúcich navrhovaných použití D-ribózy s cieľom zmierniť bezpečnostné obavy. V nadväznosti na žiadosť Európskej komisie bol úrad 4. septembra 2018 požiadaný o vykonanie dodatočného posúdenia bezpečnosti D-ribózy vzhľadom na nové navrhované spôsoby použitia a množstvá použitia predložené žiadateľom. Úrad 24. októbra 2018 vo svojom revidovanom stanovisku o bezpečnosti D-ribózy (7) konštatoval, že D-ribóza je pri nových navrhovaných podmienkach používania bezpečná pre bežnú populáciu. Toto stanovisko je v súlade s požiadavkami článku 11 nariadenia (EÚ) 2015/2283.

                     (15)

                     Uvedené stanovisko poskytuje dostatočné odôvodnenie záveru, že D-ribóza, ak sa používa ako zložka v cereálnych tyčinkách, jemnom pečive, čokoládových cukrovinkách, nápojoch na báze mlieka, nápojoch určených na krytie výdaja energie pri intenzívnej svalovej námahe, najmä pre športovcov, izotonických a energetických nápojoch, náhradách dávky jedla na účely regulácie hmotnosti (vo forme nápojov a tyčiniek), tyčinkách určených na krytie výdaja energie pri intenzívnej svalovej námahe, najmä pre športovcov, cukrovinkách a v čajoch a nálevoch, je pri navrhovaných spôsoboch použitia a v navrhovaných množstvách použitia v súlade s článkom 12 ods. 1 nariadenia (EÚ) 2015/2283.

                     (16)

                     Komisia na základe stanoviska úradu vyzvala žiadateľa, aby podrobnejšie objasnil odôvodnenie, ktoré poskytol v súvislosti so svojím tvrdením, že uvedené štúdie sú predmetom jeho priemyselného vlastníctva a že má výhradné právo na ich používanie podľa článku 26 ods. 2 písm. a) a b) nariadenia (EÚ) 2015/2283.

                     (17)

                     Žiadateľ takisto uviedol, že v čase podania žiadosti mal, pokiaľ ide o štúdie, vlastnícke a výhradné práva podľa vnútroštátnych právnych predpisov a že preto podľa zákona nemohli mať tretie strany k daným štúdiám prístup ani ich nemohli používať. Komisia posúdila všetky informácie, ktoré poskytol žiadateľ, a konštatovala, že žiadateľ dostatočne odôvodnil splnenie požiadaviek stanovených v článku 26 ods. 2 nariadenia (EÚ) 2015/2283.

                     (18)

                     Preto by úrad nemal v súlade s článkom 26 ods. 2 nariadenia (EÚ) 2015/2283 použiť štúdiu orálnej embryotoxicity/teratogenity s D-ribózou v prípade potkanov a štúdiu subchronickej (13-týždňovej) orálnej toxicity s D-ribózou v prípade potkanov, ktoré sú obsiahnuté v dokumentácii žiadateľa a bez ktorých by úrad nemohol D-ribózu posúdiť, v prospech následného žiadateľa počas obdobia piatich rokov od dátumu nadobudnutia účinnosti tohto nariadenia. V dôsledku toho by sa malo umiestnenie D-ribózy na trh v rámci Únie podľa tohto nariadenia obmedziť na žiadateľa počas obdobia piatich rokov.

                     (19)

                     Obmedzenie povolenia tejto novej potraviny a používania štúdie orálnej embryotoxicity/teratogenity s D-ribózou v prípade potkanov a štúdie subchronickej (13-týždňovej) orálnej toxicity s D-ribózou v prípade potkanov obsiahnutých v dokumentácii žiadateľa na výhradné použitie žiadateľom však nebráni iným žiadateľom v tom, aby požiadali o povolenie umiestniť na trh rovnakú novú potravinu, pokiaľ sa ich žiadosť zakladá na zákonne získaných informáciách odôvodňujúcich povolenie podľa tohto nariadenia.

                     (20)

                     Nemalo by sa prekročiť prípustné množstvo príjmu v potravinách obsahujúcich D-ribózu, ak sa používajú v spojení s výživovými doplnkami obsahujúcimi D-ribózu. Preto je potrebné informovať spotrebiteľov vhodným označením.

                     (21)

                     Príloha k nariadeniu (EÚ) 2017/2470 by sa preto mala zodpovedajúcim spôsobom zmeniť.

                     (22)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   D-ribóza špecifikovaná v prílohe k tomuto nariadeniu sa zaraďuje do únijného zoznamu povolených nových potravín podľa vykonávacieho nariadenia (EÚ) 2017/2470.

               2.   Počas obdobia piatich rokov od dátumu nadobudnutia účinnosti tohto nariadenia smie iba pôvodný žiadateľ:

                           Spoločnosť: Bioenergy Life Science, Inc.

                           Adresa: 13840 Johnson St. NE, Minneapolis, Minnesota, 55304, USA;

                     umiestňovať na trh v rámci Únie novú potravinu uvedenú v odseku 1, okrem prípadov, keď povolenie pre rovnakú novú potravinu získa následný žiadateľ bez toho, aby odkazoval na údaje chránené podľa článku 2 tohto nariadenia, alebo so súhlasom spoločnosti Bioenergy Life Science, Inc.

               3.   Zápis v únijnom zozname uvedenom v odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.

            Článok 2
            Štúdie obsiahnuté v dokumentácii k žiadosti, na základe ktorých úrad novú potravinu uvedenú v článku 1 posudzoval, ktoré podľa tvrdenia žiadateľa spĺňajú požiadavky stanovené v článku 26 ods. 2 nariadenia (EÚ) 2015/2283, sa nesmú použiť v prospech následného žiadateľa počas obdobia piatich rokov od dátumu nadobudnutia účinnosti tohto nariadenia bez súhlasu spoločnosti Bioenergy Life Science, Inc.

            Článok 3
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.

            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. marca 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

            (4)  Správa TNO V2657 pre spoločnosť Bioenergy Life Science, Inc., december 2005 (neuverejnená).

            (5)  Správa TNO V99.115 pre spoločnosť Bioenergy Life Science, Inc., december 2005 (neuverejnená).

            (6)  Vestník EFSA (EFSA Journal) (2018) 16(5):5265.

            (7)  Vestník EFSA (EFSA Journal) (2018) 16(12):5485.

            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:

                        1.

                        V tabuľke 1 (Povolené nové potraviny) sa dopĺňa tento posledný stĺpec:
                        „Ochrana údajov“

                        2.

                        V tabuľke 1 (Povolené nové potraviny) sa v abecednom poradí vkladá tento zápis:

                                    Povolená nová potravina

                                    Podmienky, za ktorých možno novú potravinu používať

                                    Doplňujúce špecifické požiadavky na označovanie

                                    Iné požiadavky

                                    Ochrana údajov

                                    „D-ribóza

                                       Konkrétna kategória potravín

                                       Najvyššie prípustné množstvá

                                    Názov novej potraviny na označení potravín, ktoré ju obsahujú, je „D-ribóza“.
                                    Na označení potravín s obsahom D-ribózy sa musí uvádzať informácia, že tieto potraviny by sa nemali používať v prípade, ak sa v ten istý deň konzumovali výživové doplnky s obsahom D-ribózy.

                                    Povolená 16. aprílom 2019. Toto zaradenie sa zakladá na vedeckých dôkazoch a vedeckých údajoch, ktoré sú predmetom priemyselného vlastníctva a ktoré sú chránené v súlade s článkom 26 nariadenia (EÚ) 2015/2283.
                                    Žiadateľ: Bioenergy Life Science, Inc., 13840 Johnson St. NE, Minneapolis, Minnesota, 55304, USA. Počas obdobia ochrany údajov smie novú potravinu D-ribóza umiestňovať na trh v rámci Únie iba spoločnosť Bioenergy Life Science, Inc., okrem prípadov, keď povolenie na danú novú potravinu získa následný žiadateľ bez toho, aby odkazoval na vedecké dôkazy alebo vedecké údaje, ktoré sú predmetom priemyselného vlastníctva a ktoré sú chránené v súlade s článkom 26 nariadenia (EÚ) 2015/2283, alebo ho získa so súhlasom spoločnosti Bioenergy Life Science, Inc.
                                    Dátum ukončenia ochrany údajov: 16. apríla 2024.“

                                    Cereálne tyčinky

                                    0,20 g/100 g

                                    Jemné pečivo

                                    0,31 g/100 g

                                    Čokoládové cukrovinky (okrem čokoládových tyčiniek)

                                    0,17 g/100 g

                                    Nápoje na báze mlieka (okrem sladových a miešaných nápojov)

                                    0,08 g/100 g

                                    Nápoje určené na krytie výdaja energie pri intenzívnej svalovej námahe, najmä pre športovcov, izotonické a energetické nápoje

                                    0,80 g/100 g

                                    Tyčinky určené na krytie výdaja energie pri intenzívnej svalovej námahe, najmä pre športovcov

                                    3,3 g/100 g

                                    Náhrada dávky jedla na účely regulácie hmotnosti (vo forme nápojov)“

                                    0,13 g/100 g

                                    Náhrada dávky jedla na účely regulácie hmotnosti (vo forme tyčiniek)

                                    3,30 g/100 g

                                    Cukrovinky

                                    0,20 g/100 g

                                    Čaje a nálevy (vo forme prášku určenom na prípravu)

                                    0,23 g/100 g

                        3.

                        Do tabuľky 2 (Špecifikácie) sa v abecednom poradí vkladá tento zápis:

                                    Povolená nová potravina

                                    Špecifikácia

                                    „D-ribóza

                                       Opis

                                    D-ribóza je monosacharid, aldopentóza vyrobená fermentáciou s použitím kmeňa Bacillus subtilis ochudobneného o transketolázu
                                    Chemický vzorec: C5H10O5

                                    CAS číslo: 50-69-1
                                    Molekulová hmotnosť: 150,13 Da

                                       Charakteristiky/Zloženie

                                    Vzhľad: Suchá s práškovou štruktúrou, biela až svetložltá farba
                                    Špecifická otáčavosť [α]D
                                       25: – 19,0 ° až – 21,0 °
                                    Čistota D-ribózy (% sušiny):
                                    Metóda HPLC/RI (*1) 98,0 – 102,0 %
                                    Popol: < 0,2 %
                                    Strata pri sušení (vlhkosť): < 0,5 %
                                    Čírosť roztoku: ≥ 95 % priepustnosť

                                       Ťažké kovy

                                    Olovo: ≤ 0,1 mg/kg
                                    Arzén: ≤ 0,1 mg/kg
                                    Kadmium: ≤ 0,1 mg/kg
                                    Ortuť: ≤ 0,1 mg/kg

                                       Mikrobiologické kritériá

                                    Počet aeróbnych mikroorganizmov: ≤ 100 JTK (*2)/g
                                    Kvasinky: ≤ 100 JTK/g
                                    Plesne: ≤ 100 JTK/g
                                    Koliformné baktérie: ≤ 10 JTK/g

                                       Salmonella sp.: negatívne/25 g

               (*1)  HPLC/RI: vysokoúčinná kvapalinová chromatografia s detekciou indexu lomu.

               (*2)  JTK: jednotka tvoriaca kolóniu“


title: Vykonávacie nariadenie Komisie (EÚ) 2019/507 z 26. marca 2019, ktorým sa dvestodeväťdesiaty siedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
                  27.3.2019

                  SK

                  Úradný vestník Európskej únie

                  L 85/16

         VYKONÁVACIE NARIADENIE KOMISIE (EÚ) 2019/507
         z 26. marca 2019,
         ktorým sa dvestodeväťdesiaty siedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 1,
         keďže:

                     (1)

                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

                     (2)

                     Dňa 22. marca 2019 sankčný výbor Bezpečnostnej rady OSN rozhodol o pridaní jedného záznamu do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. marca 2019

                  Za Komisiu

                  v mene predsedu

                  riaditeľ Útvaru pre nástroje zahraničnej politiky

            (1)  Ú. v. ES L 139, 29.5.2002, s. 9.

            PRÍLOHA
            Príloha I k nariadeniu (ES) č. 881/2002 sa mení takto: Pod nadpis „Právnické osoby, skupiny a subjekty“ sa dopĺňa tento záznam:

               „Tariq Gidar Group (TGG) [alias: a) Tehrik-e-Taliban-Tariq Gidar Group; b) TTP-Tariq Gidar Group; c) Tehreek-i-Taliban Pakistan Geedar Group; d) TTP Geedar Group; e) Tariq Geedar Group; f) Commander Tariq Afridi Group; g) Tariq Afridi Group; h) Tariq Gidar Afridi Group; i) The Asian Tigers (Ázijské tigre)]. Adresa: (Pohraničná oblasť medzi Afganistanom a Pakistanom). Ďalšie informácie: Skupina odštiepená od TTP (Tehrik-e Taliban Pakistan). Skupina vznikla v meste Darra Adam Chíl na federálne spravovanom kmeňovom území Pakistanu (FATA) v Pakistane v roku 2007. Dátum zaradenia do zoznamu v zmysle článku 7d ods. 2 písm. i): 22.3.2019.“